hotchpotch/miracl-hf-unified huggingface dataset:
ऑस्ट्रियन एयरलाइंस
ऑस्ट्रियन एयरलाइंस ऑस्ट्रिया की ध्वजवाहक वायुसेवा है, और इसका मुख्यालय ऑफ़िस पार्क २, वियना अन्तर्राष्ट्रीय विमानक्षेत्र में श्वेचैट में स्थित है। यह वायुसेवा कंपनी डॉश लुफ़्थान्सा एजी की सब्सिडियरी है। १ जुलाई २०१२ से कंपनी की सभी वायुसेवाएं/उड़ानें टायरोलियन एयरवेज़ नामक इसकी एक सब्सिडियरी द्वारा "ऑस्ट्रियन" नाम से संचालित की जा रही हैं। यह कंपनी १३० गंतव्यों को उड़ानें संचालित करती है। इसका हब वियना अन्तर्राष्ट्रीय विमानक्षेत्र में स्थित है। यह सेवा स्टार एलाइंस की सदस्य है।
क़सीम प्रान्त
क़सीम प्रान्त, जिसे औपचारिक अरबी में मिन्तक़ाह​ अल-क़सीम () कहते हैं, सउदी अरब के मध्य नज्द क्षेत्र में स्थित प्रान्त है। इसकी राजधानी बुरैदाह शहर है और सन् २००४ में ४९% प्रांतीय आबादी इसी शहर में रहती थी।
क़सीम प्रान्त नज्द क्षेत्र का हिस्सा है। ६०० किमी तक चलने वाली वादी अल-रुम्माह इस पूरे क्षेत्र में पश्चिम से पूर्वोत्तर जाकर इस प्रान्त को बांटती है। मदीना के पास शुरू होकर पूर्व में अद-दहना रेगिस्तान के थ़ुऐरत​ टीलों तक विस्तृत रुम्माह वादी यह पूरे अरबी प्रायद्वीप की सबसे लम्बी घाटी है। क़सीम क्षेत्र ६००-७५० मीटर की ऊँचाई पर है नज्द के पठार के अन्य भागों की तरह इसमें पश्चिम से पूर्व की तरफ़ ढलान है। यहाँ का मौसम रेगिस्तानी है जिसमें गर्मियाँ बहुत सूखी और गर्म होती हैं। सर्दियों में कभी-कभी बारिश पड़ती है।
क़सीम प्रान्त में कृषि ज़ोर-शोर से चलती है और यह सउदी अरब में अपने खाद्य उत्पादन के लिए मशहूर है। यहाँ गेंहू की कृषि काफ़ी नई है लेकिन इतनी सफल हुई कि उसके कारण सउदी अरब दुसरे देशों को अनाज निर्यात करने लगा। इसके अलावा यहाँ खजूर, अंगूर, नीम्बू, संतरे, अनार, चकोतरे (ग्रेपफ़्रूट) और सब्ज़ियाँ भी पैदा की जाती हैं। प्रान्त की राजधानी बुरैदाह दुनिया का सबसे बड़े खजूर उत्पादकों में से एक है और यहाँ २० से अधिक क़िस्मों के खजूर पैदा होते हैं। हर साल सितम्बर में यहाँ 'खजूर मेला' लगता है जिसमें पूरी फ़ारस की खाड़ी के देशों से लोग खजूर ख़रीदने आते हैं। यहाँ विश्व का सबसे बड़ा ऊँट ख़रीदने-बेचने का बाज़ार भी लगता है। इस प्रान्त के उनैज़ाह शहर में भी एक अलग 'खजूर मेला' आयोजित किया जाता है।
बुरैदाह के बाद उनैज़ाह इस प्रान्त का दूसरा सबसे बड़ा शहर है। पूरे सउदी अरब में सउद राजवंश का राज है लेकिन २०वीं सदी की शुरुआत में जब सउद परिवार सउदी अरब पर अपना राज जमाने की कोशिश कर रहा था तब स्थानीय अल-सुलैम परिवार ने उनसे संधि करी जिसके अंतर्गत आज तक उनैज़ाह में उनका शासन है।
अर्दशीर प्रथम
अर्दशीर​ प्रथम (शासनकाल २२६-२४१ ई. ; ) या अर्दशीर यकुम () ईरान के सासानी साम्राज्य का संस्थापक और प्रथम सम्राट था। यह पहले दक्षिणी फ़ारस प्रान्त के इस्तख़्र​ क्षेत्र का शासक हुआ करता था जिसने पार्थी साम्राज्य के पतन के साथ अपना साम्राज्य बनाया। यह सासानी साम्राज्य ४०० सालों तक चला और इसका पतन तब हुआ जब अरब मुस्लिमों के राशिदुन ख़िलाफ़त​ ने ६५१ ईसवी में इसे हराकर ख़त्म कर दिया।
अर्दशिर, अर्तशिर एवं अर्तक्ष्थ्रा आदि नामों से भी विहित है। अभिलेखों में वह अपने को अर्त्तज़रसीज के नाम से पुकारता है। वह पायक (बाबेक) का द्वितीय पुत्र था जो ससन का लड़का था। अर्दशिर ने अंतिम पार्थ सम्राट् अर्दवन् को हराया और नवागत पारसी अथवा ससानी साम्राज्य की स्थापना की। ईसा पूर्व छटी शताब्दी में मीड लोग अथवा पश्चिमी पारसी, जिनका उल्लेख ११०० ई. पू. तक के असीरियन अभिलेखों में हुआ है, अखमीनियनों के दक्षिणी पारसीक राजवंश द्वारा परास्त हुए। अखमीनियनों को सिकंदर तथा उसके यूनानी सैनिकों ने चौथी सदी ई.पू. में हराया। यूनानी सत्ता को विस्थापित करनेवाले पार्थियन थे जो तीसरी शती ई. में ससानियनों की बढ़ती हुई शक्ति के आगे नमस्तक हुए। अर्दशिर, जो अहुरमज्द का परम भक्त था, माजी सम्प्रदाय के सन्तों के प्रभाव में आया और उसने रोम एवं आर्मीनिया के साथ सफलतापूर्वक युद्ध कर पुरातन जरथुस्त्र मत की प्रतिष्ठा की और न केवल उसे राजधर्म घोषित किया बल्कि उसके अभ्युदय के लिए अथक चेष्टाएँ की। ईरान के विभिन्न राज्यों को एक सुगठित केंद्रीय राजसत्ता के अंतर्गत ले जाकर उसने शासन की व्यवस्था चलाई जिसका आधार जरथुस्त्र के सिद्धान्त थे। उसने अपने प्रधान पुरोहित को धार्मिक ग्रंथों के संकलन का आदेश दिया। इन ग्रंथों की खोज उसके अनुवर्ती शासक शापुर प्रथम के राज्यकाल में चलती ही रही, संकलन का कार्य शपुर द्वितीय (३०९-३७९ ई.) के राज्यकाल में जाकर समाप्त हुआ। धार्मिक संगठन और राज्य की एकता के सिंद्धांत में पूरा विश्वास रखनेवाला सम्राट् अपने पुत्र शापुर प्रथम को दी गई अपनी अनुज्ञा (टेस्टामेंट) में कहता है-"धर्म और राज्य दोनों सगी बहनों के समान हैं जो एक दूसरी के बिना नहीं रह सकतीं। धर्म राज्य की शिला है और राज्य धर्म का रक्षक।"
'अर्दशीर' शब्द मध्य फ़ारसी के 'अर्दख़शेर​' (), पार्थी भाषा के 'अर्तख़शथ़्र​' () और पहलवी भाषा के 'अर्थश्त्र' शब्दों से सम्बंधित है, जिनका अर्थ है 'वह जिसका राज्य दिव्य व्यवस्था हो'। क्योंकि संस्कृत और फ़ारसी दोनों हिन्द-ईरानी भाषा-परिवार की बहने हैं, इस से मिलते-जुलते सजातीय शब्द संस्कृत में भी मिलते हैं: 'ऋत क्षेत्र' (ऋत संस्कृत में सनातन व्यवस्था के लिए प्राचीन शब्द है जिसका हिन्दु धर्म में महत्वपूर्ण अर्थ है)।
सई नदी
सई नदी (Sai River) भारत के उत्तर प्रदेश राज्य में बहने वाली एक नदी है। यह गोमती नदी की एक उपनदी है।
सई नदी हरदोई जनपद के भिजवान झील से निकलती है।
सई नदी हरदोई, उन्नाव, लखनऊ, रायबरेली, प्रतापगढ़ और जौनपुर जनपद से होकर गुजरती है।
सई की प्रमुख सहायक नदी बकुलाही नदी है, जो कि उत्तर प्रदेश के रायबरेली , प्रतापगढ़ व इलाहाबाद में बहती है। लोनी और सकरनी जैसी छोटी नदियाँ सई की सहायक धाराएँ है।
यह नदी जौनपुर के राजेपुर गाँव में गोमती नदी से मिल जाती है। यह स्थान त्रिमुहानी के नाम से जाना जाता है। यहाँ पर कार्तिक पूर्णिमा के दिन पौराणिक स्नान की मान्यता है तथा वृहद् मेले का आयोजन किया जाता है। यहां का उल्लेख रामचरित मानस के इस चौपाई में मिलता है - सई उतर गोमती नहाए, चौथे दिवस अवधपुर आए।
बदू लोग
बदू () या बदूईन () एक अरब मानव जाति है जो पारम्परिक रूप से ख़ानाबदोश जीवन व्यतीत करते हैं और 'अशाइर​' () नामक क़बीलों में बंटे हुए हैं। यह अधिकतर जोर्डन, इराक़, अरबी प्रायद्वीप और उत्तर अफ़्रीका के रेगिस्तानी क्षेत्रों में रहते हैं।
अरबी भाषा में दो प्रकार के रेगिस्तान होते हैं - अर्ध-शुष्क क्षेत्र और भीषण शुष्कता वाला क्षेत्र। अर्ध-रेगिस्तानी इलाक़े को 'बादियह' () कहते हैं जबकि पूर्ण रेगिस्तान को 'सहरा' () बुलाते हैं। बादियह में बसने वालों को 'बदूवी' () बुलाया जाता है और इसी से 'बदू' शब्द आया है।
बदू समाज में वफ़ादारी का बहुत महत्व है और इसमें श्रेणीयाँ होती हैं: पहले अपने क़रीबी परिवार से, फिर अपने रिश्तेदारों से और फिर क़बीले से। एक बदू कहावत है कि 'मैं अपने भाइयों के विरुद्ध, मैं और मेरे भाई अपने रिश्तेदारों के विरुद्ध, मैं और मेरे रिश्तेदार अपने क़बीले के विरुद्ध और मैं और मेरा क़बीला अजनबियों के विरुद्ध'। एक बदू परिवार को 'बैत' () कहा जाता है, जिसका अर्थ 'घर' या 'तम्बू' है। इन तम्बुओं को अक्सर 'बैत अस-शअर' () कहा जाता है, जिसका मतलब 'बालों का घर' होता है, क्योंकि यह तम्बू अक्सर ऊँटों और बकरियों के बालों के बने होते हैं। इसमें एक दम्पति, उनके माता-पिता और उनके बच्चे होते हैं। अक्सर बैतों का एक समूह साथ-साथ जगह-से-जगह जाता है और ऐसे समूह को 'गोउम' () कहते हैं। गोउमों में आपसी रिश्तेदार होते हैं, लेकिन अक्सर अगर कोई नवविवाहित स्त्री किसी गोउम का भाग बनती है तो उसके कुछ पुरुष सम्बन्धी भी उस गोउम में आ मिलते हैं।
गोउमों से ऊपर का सामाजित वर्ग 'इब्न अम्म' () कहलाता है, जिसका मतलब 'चाचा/ताया का बेटा' है। इसमें एक ही परिवार के तीन से पाँच पीढ़ियों के वंशज शामिल होते हैं। अक्सर किसी वंशज गुट के भिन्न गोउम अलग-अलग व्यवसायों में लगे होते हैं। अगर किसी गोउम को आर्थिक या अन्य परेशानी होती है तो उस वंशज गुट के अन्य गोउम उसकी मदद करने की कोशिश करते हैं। कभी-कभी अजनबियों को भी किसी वंशज गुट में शामिल कर लिया जाता है। बहुत से ऐसे गुटों से क़बीला बनता है। क़बीले से सभी लोग अपने आप को एक सांझे पूर्वज की संतान मानते हैं। अक्सर क़बीलों के नाम से पहले 'बनी', 'बेनी' या 'बनू' लगता है। मसलन सउदी अरब के हिजाज़ और तिहामाह क्षेत्रों में बसने वाले 'बनू किनानाह' () क़बीले के सदस्य सभी एक 'किनानाह' नामक ऐतिहासिक पुरुष की संतान माने जाते हैं। यह भी देखा जाता है कि अजनबियों को कभी-कभी क़बीलों में दाख़िल कर लिया जाता है और वह स्वयं को भी उस पूर्वज का वंशज समझने लगते हैं। बदू लोगों की इज़्ज़त से सम्बंधित कई मान्यताएँ होती हैं।
हस्त (इकाई)
हस्त (हिन्दी : हाथ) भारत में लम्बाई या दूरी के लिए प्रयुक्त पारम्परिक इकाई है। यह हाथ की कुहनी से लेकर मध्यमा अंगुली के छोर तक की लम्बाई के बराबर होता है। यह 24 "अंगुल" के बराबर होती है (या लगभग 45 सेमी)।
400 "हस्त" = 1 "नल्व"
ख़ंजर
ख़ंजर या कटार () एक लड़ने के लिए प्रयोग होने वाला चाकू होता है जिस से भोंककर या काटकर चोट पहुँचाई जाती है। ख़ंजरों का प्रयोग मानव इतिहास में बहुत पुराना है और उन्हें आज तक नज़दीकी लड़ाईयों में इस्तेमाल किया जाता है। बहुत सी संस्कृतियों में ख़ंजर रीति-रिवाज और वेशभूषा में शामिल हो गए हैं, मसलन भारतीय उपमहाद्वीप में सिख लोग हमेशा कृपाण रखते हैं और यमन की पारम्परिक वेशभूषा में पुरुष 'जन्बीया' नामक ख़ंजर पहनते हैं। ख़ंजर पाषाण युग से प्रयोग होते आये हैं और दुनिया के हर भाग में मिलते हैं।
बालाजी आवजी चिटनवीस
बालाजी आवजी चिटनवीस वर्ष १६५८ से लेकर १६८० तक छत्रपती शिवाजी महाराज के चिटनिस (व्यक्तिगत सहायक या सेक्रेटरी) थे। बालाजी का मूल उपनाम (सरनेम) 'चित्रे' था किन्तु छत्रपती शिवाजी महाराज के चिटनवीस बनने के बाद उन्होने 'चिटनवीस' उपनाम अपना लिया।
बालाजी के पिताजी आबाजी हरी मजुमदार उपनाम चित्रे ग्यारह वर्षों तक जंजीरा में बाबजी खाँ हब्शी के मुख्य कारबारी थे। बाबजी खाँ की मृत्यु के बाद उसके पुत्रों ने आबाजी को मारकर समुद्र में फेंक दिया। आबाजी के बालाजी आदि चार पुत्र थे। उनके मामा ने उनका लालन पालन किया।
सन् १६४७-१६४८ के लगभग जब छत्रपती शिवाजी महाराज ने स्वराज्य स्थापना की क्रांति की धूम मचाई तो बालाजी ने उसमें सम्मिलित होने का अपना निश्चय छत्रपती शिवाजी महाराज को एक पत्र लिखकर प्रकट किया। उसके सुंदर अक्षर, लेखनकौशल और विशेषत: उसमें जो स्वराज निष्ठा प्रदर्शित हुई थी उसको पढ़कर छत्रपती शिवाजी महाराज बालाजी और उसके भाई तथा माताजी को अपने साथ ले गए। बालाजी की सेवा देखकर  छत्रपती शिवाजी महाराज ने ता. १६ अगस्त सन् १६६२ को चिटनीस का कार्यभार उन्हें सौंपा। बालाजी को हमेशा छत्रपती शिवाजी महाराज के साथ रहना पड़ता था। जब सन् १६६६ ई. में  छत्रपती शिवाजी महाराज आगरा में कैद हुए तो उनको मुक्त कराने की बालाजी ने भरसक चेष्टा की। राजकीय दफ्तर का काम तो बालाजी करते ही थे किंतु वकालत का काम भी वे बड़ी सफाई के साथ करते थे। जंजीरा के सिद्दी के प्रकरण में बालाजी की स्पष्टता तथा एकनिष्ठा प्रशंसनीय थी। ता. १३ अक्टूबर सन् १६४७ को बालाजी को पालकी का सम्मान मिला। बालाजी की लेखनशैली सरल तथा स्पष्ट थी जिससे राजकीय मामलों में कभी गड़बड़ी नहीं होती थी। वे सच्चे स्वामीसेवक थे। बालाजी जी स्मृति अत्यंत तीव्र थी। वे एक सफल राजनीतिज्ञ थे। मराठों के इतिहास में बालाजी एकनिष्ठता के प्रतीक हैं। मोडी लिपि को सरल, स्पष्ट करने में भी वे अग्रमन्य हैं। छत्रपती शिवाजी महाराज की दु:खद मृत्यु के पश्चात् उनके पुत्र युवराज छत्रपती संभाजी महाराज को गिरफ्तारी का आदेश निकाला. ईसके कारण छत्रपती संभाजी महाराज ने ऊनको शिक्षा दी.
अरब लोग
अरब लोग या अरबी लोग () एक मानव जातियों का समूह है जो मुख्य रूप से पश्चिमी एशिया और उत्तर अफ़्रीका में रहते हैं। अरब लोग मुख्य रूप से अरबी भाषा और संस्कृति से जुड़े हुए हैं हालांकि ऐतिहासिक रूप से 'अरब' की परिभाषा में फेर-बदल आया है। कुछ कालों में यह शब्द केवल बदू लोगों के लिए प्रयोग हुआ है जबकि अन्य कालों में बर्बर लोग भी इसमें शामिल रहें हैं। यदि 'अरब लोगों' की सबसे विस्तृत परिभाषा ली जाए तो इनकी जनसँख्या ३० करोड़ से अधिक है और कुछ स्रोतों के अनुसार यह हान चीनियों के बाद विश्व की दूसरी सब से बड़ी मानव जाति है।
'अरब' नाम के स्रोत और अर्थ को लेकर विद्वानों में विवाद है। यह सब से पहले ९वीं सदी ईसापूर्व के एक अक्कादी भाषा के शिलालेख में मिला है जिसमें असीरियाई साम्राज्य के सीरिया को 'करकर के युद्ध' के बाद क़ब्ज़े कर लेने का वर्णन है। इसमें असीरिया के राजा शल्मानसेर तृतीय की फ़ौजों द्वारा लूटी चीज़ों में 'गिन्दबू अरब के १००० ऊँट' भी शामिल हैं। यह गिन्दबू इस युद्ध में असीरियाई के विरुद्ध लड़ने वाले मित्रपक्ष में अरब गुट का सरदार था।
'अरब' नाम की उत्पत्ति की सबसे लोकप्रीय कहानी यह है कि यह एक 'यारब' () नामक आदमी से आया है जो अरबी भाषा बोलने वाला पहला व्यक्ति था। प्राचीन अरब बुद्धिजीवी अल-हमदानी की अलग राय थी। उनका कहना था कि क्योंकि अरब लोग मेसोपोटामिया से पश्चिम में बसते थे, इसलिए उनके लिए 'ग़रब' शब्द इस्तेमाल होने लगा, जिसका अर्थ अरबी और अन्य स्थानीय भाषाओं में 'पश्चिम' होता है। यही बिगड़कर 'अरब' बन गया। एक अन्य प्राचीन अरब इतिहासकार, अल-मसूदी, का कहना था कि शुरू में यह नाम 'अराबाह वादी' के निवासियों के लिए था जो विस्तृत होकर पूरी जाति के लिए प्रयोग होने लगा। According to oldest language of the world Sanskrit and Indian history and VEDAS which are billions of years old according to 4 YUGAS' system. The word ARAB is used for HORSE and the place where horse are found is called ARAB (HORSE) STHAN (PLACE). MEAN ARABSTAHAN and is well known fact that Saudi Arabia is still called ARABSTAN OFFICIALLY. Therefore the word ARAB is derived from word HORSE.
हालाँकि बहुत से लोग अरब पहचान को मुस्लिम पहचान जैसा ही मानते हैं, वास्तव में यह दो अलग चीज़ें हैं। बहुत से अरब ईसाई होते हैं और कुछ यहूदी भी होते हैं। वर्तमान काल में ७% से १०% अरब लोगईसाई धर्म के अनुयायी हैं।
अंगूठाकार, कोकेशियान डीएनए और उसका वितरण यूरोपीय जर्नल ऑफ ह्यूमन जेनेटिक्स में 2019 में प्रकाशित एक हालिया आनुवंशिक अध्ययन से पता चला है कि पश्चिम एशिया (अरब), यूरोपीय, उत्तर अफ्रीकी, दक्षिण एशियाई (भारतीय) और कुछ केंद्रीय एशियाई आबादी एक-दूसरे से निकटता से संबंधित हैं। उन्हें उप-सहारा अफ्रीकी या पूर्वी एशियाई आबादी से स्पष्ट रूप से अलग किया जा सकता है।
आप (जल)
आप वैदिक संस्कृत में जल के लिए शब्द है। प्राचीन वैदिक संस्कृत जब शास्त्रीय संस्कृत में परिवर्तित हो गई तो यह शब्द केवल बहुवचन रूप में देखा जाने लगा, जो 'आपस' है। इसी शब्द का अवस्ताई भाषा में सजातीय रूप आपो और फ़ारसी में रूप आब है।
क्योंकि फ़ारसी और संस्कृत दोनों हिन्द-ईरानी भाषा-परिवार की बहने हैं इसलिए इसी का सजातीय शब्द फ़ारसी में 'आब' के रूप में मिलता है जो हिन्दी में बहुत शब्दों में इस्तेमाल होता है, जैसे कि 'पंजाब' (अर्थ: पाँच पानी/नदियाँ), 'गुलाब' (अर्थ: पानी का गुल/फूल), 'आबोहवा' (अर्थ: पानी और हवा) तथा 'आबजौ' (अर्थ:जौ का पानी, यानि बियर)।
वेदों और अन्य हिन्दू धर्म से सम्बंधित ग्रंथों में कई स्थानों पर 'आप' शब्द का प्रयोग होता है। मसलन ऋग्वेद में 'जल देवता' को 'आपो देवता' या 'आपः देवता' बुलाया गया है और 'आपो देवता सूक्त ४७' में कहा गया है कि:
'आप' और इसके 'अप' रूप का प्रयोग संस्कृत के कई अन्य शब्दों को बनाने के लिए भी हुआ है। उदाहरण के लिए 'अब्ज' शब्द कमल के फूल के लिए और शंख के लिए भी, प्रयोग होता है (अप+ज = पानी में जन्मा हुआ)। इसी तरह 'अप्सरा' का अर्थ 'पानी (अप) का झाग/मूल (सार)' से आया है क्योंकि अप्सराएँ पानी और जलग्रस्त बादलों से उत्पन्न हुई समझी जाती थीं।
बिमान बांग्लादेश एयरलाइंस
बिमान बांग्लादेश एयरलाइंस (), (अंग्रेज़ी)
जिओलाइट
जिओलाइट (Zeolites) सूक्ष्मरंध्रीय (microporous), अलुमिनोसिलिकेट खनिज हैं जो अधिशोषक (adsorbents) के रूप में प्रयुक्त होते हैं। यह नाम स्वीडेन के खनिजशास्त्री फ्रेड्रिक क्रोन्स्टेड द्वारा दिया गया था जिसने पाया कि मैटेरियल सिलिबाइट को तेजी से गर्म करने पर यह बहुत अधिक मात्रा में भाप उत्पन्न करता है जो इसके द्वारा अवशोषित जल के कारण है।
इस वर्ग के मुख्य खनिज निम्नांकित हैं :
१ - ऐनैलसाइट [Analcite] Na Al (Si O) H0]
२ - नैट्रोलाइट [Natrolite] Na Al Si O0 2H0]
३- स्टिलबाइट [Stilbite, (Ca, Na) Al (Si O), 6HO ]
जैसा इनके रासायिक संगठन से विदित है, ये सभी खनिज गरम करने पर पानी छोड़ते हैं। इस वर्ग के सभी खनिज आग्नेय शिलाओं में विद्यमान फेल्स्पार तथ्ज्ञा ऐल्युमिनियम वाले अन्य खनिजों के परिवर्तन से बनते हैं।
ऐनेलसाइट क्यूबिक समुदाय में स्फटित होता है। यह रंगहीन या श्वेत होता है। इसकी कठोरता ५-५.५ तथा आपेक्षिक घनत्व २.२५ है। नैट्रोलाइट के मणिभ सूई के आकार के होते हैं तथा काच के समान चमकते हैं। इसकी कठोरता एकनत (monoclinic) समुदाय का खनिज है। इसका रंग श्वेत या लाल होता है। इसकी कठोरता ३.५ से ४ तथा आपेक्षिक घनत्व २.१ से २.२ तक है।
इन खनिजों का मुख्य उपयोग भारी पानी को हल्का करने के लिये किया जाता है। भारतवर्ष में इन खनिजों के सुंदर मणिभ राजमहल की पहाड़ियों में, काठियावाड़ में गिरनार पर्वत पर तथा दक्षिण ट्रैप (Deccan Trap) में मिलते हैं।
Zeolite संरचना मधुमक्खी के छत्ते (Honeycomb) के समान होती है। इसका उपयोग पेट्रो रासायनिक (Petro chemical) उद्योगो मे होता है। जैैैसे ZSM-5 का उपयोग एथिल एल्कोहल को पेट्रोल मेे परिवर्तित करने के लिए किया जाता है। Hydrated Zeolite का उपयोग जल के मृदुुुकरण (पीने योग्य) बनाने मे होता है।
इसका उपयोग पेट्रोलियम उद्योगों में हाइड्रोकार्बन के भंजन तथा समावयवीकरण में जियोलाइट का उपयोग उत्प्रेरक के रूप में किया जाता है ।
तवाफ़
तवाफ़ () इस्लाम की महत्वपूर्ण हज तीर्थयात्रा के दौरान की जाने वाली एक रीत है जिसमें मुस्लिम तीर्थयात्री मक्का के पवित्र काबा भवन की सात बार घड़ी-विपरीत दिशा में परिक्रमा करते हैं। एक ही दिशा में एक साथ परिक्रमा करना सभी भक्तजनों की एक ईश्वर में विशवास से बनी एकता और उसकी प्रति भक्ति दर्शाता है।
परिक्रमा काबा के कोने में लगे 'हजर अस्वद' नामक काले पत्थर से शुरू होती है। अगर संभव हो तो इस चूमना या छूना होता है। अक्सर बड़ी भीड़ के कारण यह मुमकिन नहीं होता इसलिए पत्थर की तरफ़ ऊँगली करना या उसकी तरफ़ हथेली करना भी पार्याप्त माना जाता है। हर दफ़ा पत्थर के पास आते हुए 'तकबीर प्रार्थना' ('अल्लाह ओ अकबर') कहनी होती है। पुरुषों को पहली तीन परिक्रमाएँ तेज़ी से और बाद की चार परिक्रमाएँ साधारण चलने की गति पर करने को कहा जाता है।
परिक्रमाओं के बाद मुस्लिम पास ही स्थित 'मक़ाम इब्राहिम' पर जाते हैं जहाँ वे दो प्रार्थनाएँ कहते हैं और पवित्र 'ज़मज़म के कुँए' से पानी पीते हैं। मुस्लिमों को कहा जाता है कि वे कम से कम दो तवाफ़ ज़रूर करें। पहली तवाफ़ हज के हिस्से के तौर पर और दूसरी मक्का छोड़ने से पहले।
आम हिन्दी-उर्दु में अक्सर 'तवाफ़' को 'चक्कर लगाने' के लिये प्रयोग किया जाता है। मसलन 'चाँद का तवाफ़' का अर्थ है आकाश में चाँद का चलते रहना। शायरी में भी इसका बहुत प्रयोग होता है, जैसे कि:
और:
मस्जिद अल-हरम
मस्जिद अल-हराम या मस्जिद अल-हरम () इस्लाम के सबसे पवित्र स्थल, काबा, को पूरी तरह से घेरने वाली एक मस्जिद है। यह सउदी अरब के मक्का शहर में स्थित है और दुनिया की सबसे बड़ी मस्जिद है। दुनिया भर के मुस्लिम नमाज़ पढ़ते हुए काबे की तरफ़ मुख करते हैं और हर मुस्लिम पर अनिवार्य है कि, अगर वह इसका ज़रिया रखता हो, तो जीवन में कम-से कम एक बार यहाँ हज पर आये और काबा की तवाफ़ (परिक्रमा) करे।
अगर अन्दर-बाहर की नमाज़ पढ़ने की पूरी जगह को देखा जाए तो मस्जिद के वर्तमान ढांचे का क्षेत्रफल ३,५६,८०० मीटर है (यानि ८८.२ एकड़)। इसमें हज के दौरान ४० लाख लोग आ सकते हैं, जो मनुष्यों का सबसे बड़ा वार्षिक जमावड़ा है (कुम्भ का सम्मलेन इस से बड़ा होता है लेकिन वह वार्षिक नहीं है)।
कैथे पैसिफ़िक
कैथे पैसिफ़िक () हांगकांग की अन्तर्राष्ट्रीय ध्वजधारक वायुसेवा है। इसका मुख्यालय एवं प्रमुख हब हांगकांग अन्तर्राष्ट्रीय विमानक्षेत्र में स्थित है, हालांकि कंपनी का पंजीकृत मुख्यालय ३३वें तल, वन पैसिफ़िक प्लेस में स्थित है। इस वायुसेवा में ३६ राष्ट्रों के ११४ गंतव्यों को अनुसूचित यात्री एवं माल (कार्गो) विश्वव्यापी सेवा मिलती है। कंपनी के बेड़े में चौड़ी बाडी वाले एयरबस ३३०, एयरबस ३४०, बोइंग ७४७ एवं बोइंग ७७७ विमान उपस्थित हैं। कंपनी की पूर्णस्वामित्त्व वाली सब्सिडियरी ड्रैगनएयर हांगकांग बेस से एशिया-प्रशांत क्षेत्र में ३६ गंतव्यों को सेवा प्रदान करती है। २०१० में कैथे-पैसिफ़िक एवं ड्रैगनएयर ने मिलकत लगभग २.७ करोड़ यात्रियों एवं १८ लाख टन माल-भाड़ा का परिवहन संपन्न किया था।
चाइना ईस्टर्न एयरलाइंस
चाइना ईस्टर्न एयरलाइन्स कारपोरेशन लिमिटेड( (सरलीकृत चीनी: 中国东方航空公司; परंपरागत चीनी: 中國東方航空公司, बोलचाल की भाषा के रूप में 东, SSE: 600115 SEHK: 0670 NYSE: CEA) चीन की एयरलाइन है, जिसका मुख्यालय चाइना ईस्टर्न एयरलाइन्स बिल्डिंग ऑफ़ शंघाई होन्गकीओ अंतरराष्ट्रीय हवाई अड्डा चंगनिंग जिला , शंघाई , (चाइना) में स्थित है। यह चीन की एक महत्वपूर्ण विमान सेवा है जो अंतरराष्ट्रीय ,घरेलु एवं प्रादेशिक रूट पर चलती है। यात्री परिवहन के आधार पर चाइना ईस्टर्न एयरलाइन्स, चीन की दूसरी सबसे बड़ी एयरलाइन्स है। चाइना ईस्टर्न एवं इसकी अनुषंगी शंघाई एयरलाइन्स 21 जून 2011 को स्काई टीम का १४व सदस्य बने।
2014 में चाइना ईस्टर्न एयरलाइन्स ने घरेलु एवं अन्तर्राष्ट्रीय उड़ानों के द्वारा 83.08 मिलियन यात्रियों का परिवहन किया।
चाइना ईस्टर्न एयरलाइन्स, की स्थापना 25 जून 2008 में सीएएसी हुआडाँग प्रशासन के द्वारा किया गया था। 1997 में चाइना ईस्टर्न एयरलाइन्स ने घाटे में चलने वाली चाइना जनरल एविएशन का अधिग्रहण किया। यह देश की पहली एयरलाइन कंपनी बन गयी जिसने अन्तर्राष्ट्रीय बाजार में अपने शेयर उतारे।
चीन की सरकार का चाइना ईस्टर्न एयरलाइन्स में 61.64% की महत्वपूर्ण हिस्सेदारी है जबकि अन्य प्रमुख शेयर धारक H शेयर्स (32.19%) A शेयर्स (6.17%) है। जून 2006 में मीडिया में यह ख़बरें आई की इसके 20% शेयर्स विदेशी निवेशकों को बेचा जायेगा।
स्टेट कौंसिल ऑफ़ चाइना के अनुमोदन के बाद 2 सितम्बर 2007 में यह घोषणा की गयी की सिंगापुर एयर लाइन्स एवं टीमअसेक होल्डिंग (कंपनी जो सिंगापुर एयरलाइन्स में 55% की शेयर धारक है ) संयुक्त रूप से चाइना ईस्टर्न एयरलाइन्स का के शेयर्स का अधिग्रहण करेंगे। 2007 में निवेशकों ने चाइना ईस्टर्न एयरलाइन्स में 24% हिस्सेदारी खरीदने का अंतिम समझौता किया (इसमें सिंगापुर एयरलाइन्स 15.73% एवं टेमसेक होल्डिंग्स 8.27 % के हिस्सेदार होंगे)।
11 जून 2009 को यह घोषणा की गयी की चाइना ईस्टर्न एयरलाइन्स शंघाई एयरलाइन्स के साथ विलय करेगी। चाइना ईस्टर्न एवं शंघाई एयरलाइन्स के बीच विलय इस उम्मीद से की गयी थी की यह विलय शंघाई स्थित कर्रिएर्स के बीच अत्यधिक प्रतिद्वंदिता को कम करेगा एवं शंघाई की छवि को अंतरराष्ट्रीय विमानन का केंद्र बनाने में मदद करेगा। फरबरी 2014 में यह विलय पूर्ण हुआ एवं चाइना ईस्टर्न एयरलाइन्स, शंघाई एयरलाइन्स की पूर्ण स्वामित्व वाली कंपनी बन गयी। यदपि शंघाई एयरलाइन्स के ब्रांड एवं पोषक को यथावत रहने दिया।
2012, में चाइना ईस्टर्न एयरलाइन्स को “गोल्डन टिंग अवार्ड ” से कैपिटल मार्किट एनुअल कोन्फेरेंस 2012, में सम्मानित किया गया एवं इसकी पहचान 50 सबसे कीमती चैनेज़े ब्रांड्स में की गयी। सितम्बर 9, 2014 चाइना ईस्टर्न ने नया लोगो एवं नया परिधान प्रस्तुत किया।
चाइना ईस्टर्न एयरलाइन्स की एशिया, उत्तर अमेरिका एवं ऑस्ट्रेलिया के वायु मार्गों पर महत्वपूर्ण उपस्थिति है। यह उड़ानों की संख्या में वृद्धि करके घरेलु बाजार का भी फायदा उठाना चलती है। 2007 में इसने न्यूयॉर्क के लिए उड़ान प्राम्भ किया, यह विमान सेवा इस एयरलाइन्स की सबसे लम्बी नॉन-स्टॉप सेवा बन गयी।
चाइना ईस्टर्न एयरलाइन्स पहली चीनी विमान कंपनी थी जिसने एयरबस खरीदने का आर्डर किया। ए320 शृंखला इस एयरलाइन्स का आधारस्तम्भ है ,एवं इसका मुख्य उपयोग घरेलु उड़ानों के लिए किया जाता है।
प्रमुख आर्टिकल: चाइना कार्गो एयरलाइन्स  चाइना कार्गो एयर लाइन्स, चाइना ईस्टर्न एयरलाइन्स का अनुषंगी कंपनी है। इस कार्गो एयरलाइन का लोगो भी वही है जो चाइना ईस्टर्न एयरलाइन्स का है।
सीनाई प्रायद्वीप
सीनाई प्रायद्वीप या सीनाई या सीना प्रायद्वीप () मिस्र का एक त्रिकोणरुपी प्रायद्वीप है जो उत्तर में भूमध्य सागर और दक्षिणपश्चिम में लाल सागर की सुएज़ की खाड़ी और दक्षिणपूर्व में लाल सागर की अक़ाबा की खाड़ी के बीच में स्थित है। लगभग ६०,००० वर्ग किमी का यह इलाक़ा मिस्र का इकलौता क्षेत्र है जो एशिया के महाद्वीप पर पड़ता है (बाक़ी मिस्र उत्तर अफ़्रीका में है)। भौगोलिक दृष्टि से यह एशिया और अफ़्रीका के महाद्वीपों के बीच एक ज़मीनी पुल है। सीनाई और मिस्र की मुख्यभूमि के बीच सुएज़ नहर और सुएज़ की खाड़ी आती है। पूर्व में सीनाई की अकेली ज़मीनी सरहद इस्राइल से लगती है।
सीनाई पर लगभग ५ लाख लोग रहते हैं और इसका अधिकतर हिस्सा मिस्र के दो प्रान्तों में बंटा हुआ है। इसके अलावा तीन अन्य प्रान्त हैं जो थोड़े सीनाई में और थोड़े सुएज़ के पार मिस्र की मुख्यभूमि पर विस्तृत हैं। इतिहास में सीनाई पर बहुत से देशों और साम्राज्यों ने झड़पें की हैं। मिस्र के अपने राज्यों के अलावा यहाँ कभी उस्मानी साम्राज्य का और फिर ब्रिटेन का शासन रहा था। १९५६ के सुएज़ संकट में और और फिर १९६७ में छः दिन का युध्द के बाद इस्राइल ने इसपर क़ब्ज़ा किया। १९६७ के बाद इस्राइल ने घोषणा कर दी कि सीनाई अब उसका हिस्सा है। इसे वापस लेने के लिए मिस्र ने १९७३ में इस्राइल से फिर युद्ध किया लेकिन असफल रहा। १९७९ में इस्राइल-मिस्र शांति संधि के बाद १९८२ में इस्राइल ने ख़ुद ही इसे मिस्र को वापस कर दिया। वर्तमानकाल में सीनाई एक पर्यटन स्थल है। यहूदी, ईसाई और इस्लाम धर्म की मान्यता है कि यहीं के सीनाई पर्वत पर पैग़म्बर​ मूसा (मोज़िज़) को ईश्वर से दस धर्मादेश मिले थे।
तड़ित निरोधक
तड़ित निरोधक या तड़ित निवर्तक (lightning arrester) विद्युत शक्ति प्रणाली तथा दूरसंचार प्रणाली में प्रयुक्त एक सुरक्षा युक्ति है जो तड़ित से होने वाली इंसुलेशन की सम्भावित क्षति के विरुद्ध कार्य करती है। सामान्य तड़ित रोधक में एक उच्च-वोल्टता वाला टर्मिनल तथा दूसरा भू-टर्मिनल होता है। जब तड़ित किसी पॉवर लाइन से होकर चलते हुए तड़ित रोधक तक पहुंचती है तो तड़ित की धारा रोधक से होते हुए धरती में चली जाती है।
किन्तु यदि तड़ित-रोधक खराब हो गया हो या मौजूद ही न हो तो तड़ित के कारण उत्पन्न उच्च वोल्टता के कारण संचरण लाइनों, ट्रांसफॉर्मरों या घरेलू उपकरणों को भारी क्षति हो सकती है।
मुख्यतः दो प्रकार के तड़ित निरोधक प्रयोग किये जाते हैं, (१) स्पार्क गैप (२) किसी अर्धचालक पदार्थ (जैसे सिलिकन कार्बाइड या जिंक ऑक्साइड) का टुकड़ा । जनरल इलेक्ट्रिक अपने तड़ित अवरोधकों में जिस सिलिकन कार्बाइड कम्पोजिट का उपयोग करती थी उसे उसने 'थाइराइट' (Thyrite) नाम दिया था। कुछ स्पार्क गैप हवा में खुले होते हैं किन्तु अधिकांश में कोई गैस मिश्रण भरा होता है और उसमें कोई रेडियोसक्रिय पदार्थ भी अल्प मात्रा में मिला दिया जाता है ताकि अवकाश (गैप) में जब वोल्टेज एक सीमा को पार कर जाय तो गैस आसानी से आयनीकृत हो जाय। तड़ित निरोधकों की कुछ अन्य डिजाइनों में ग्लो डिस्चार्ज नलिका का उपयोग किया जाता है। कुछ डिजाइनों में धातु ऑक्साइड वैरिस्टर (MOV) का उपयोग किया जाता है।
विद्युत उपकेन्द्रों में प्रयुक्त तड़ित निरोधक बड़े आकार के होते हैं। इनमें पोर्सलीन की एक नलिका होती है जो कई फुट लम्बी होती है और इसका व्यास कई इंच का होता है। इसमें प्रायः जिंक ऑक्साइड की डिस्कें भरी होतीं हैं। इसके बगल में एक सुरक्षा द्वार भी रखा जाता है जो आन्तरिक विस्फोट से इसकी रक्षा करता है।
तड़ित निरोधकों की क्षमता या रेटिंग बताने के लिये उनकी धारा वहन करने की क्षमता, उनकी ऊर्जा अवशोषित करने की क्षमता, और भंग वोल्तता (ब्रेकओवर वोल्टेज) बतायी जाती है।
बुकोज रिले
बुखोज़ रिले (Buchholz Relay) वैद्युत वितरण एवं संप्रेषण के क्षेत्र में प्रयुक्त एक सुरक्षा युक्ति है जो कुछ तेल-भरे ट्रांसफॉर्मरों एवं प्रेरकत्वों में उपयोग की जाती है। यह युक्ति इनके 'कन्जर्वेटर' के अन्दर लगती है। जब भी ट्रांसफॉर्मर या प्रेरकत्व के अन्दर किसी प्रकार डाइएलेक्ट्रिक फेल होती है तो बुकोज रिले को इसका पता चल जाता है और यह उपकरण की सुरक्षा के लिए पॉवर काट देती है।
ट्रांसफार्मर में जब भी कोई खराबी आती है तो ट्रांसफार्मर की सुरक्षा का कार्य बुकोज रिले करती है | जब भी ट्रांसफार्मर की वाइंडिंग या बाहरी परिपथ में होर्त सर्किट हो जाता है , इंसुलेशन आयल ख़राब हो जाता है या अन्य किसी कारण से ट्रांसफार्मर में सामान्य से अधिक धारा प्रवाहित होने लगती है तो ट्रांसफार्मर गर्म होने लगता है जिसके कारण ट्रांसफार्मर में भरा आयल गर्म होकर गैस रूप में परिवर्तित होने लगता है | जिसके कारण बुकोज रिले अपना कार्य करती है और ट्रांसफार्मर सप्लाई को कट कर देती है | यानि की Buchholz Relay गैस आधारित रिले है | जो की ट्रांसफार्मर के मुख्य टैंक और कंजरवेटर के बिच जोड़ी जाती है |  इस रिले में दो फ्लोट होते है तथा दो मरकरी स्विच जुड़े होते है | गैस के गर्म होने के कारण से फ्लोट निचे गिर जाता है और ट्रांसफार्मर के साथ जुडी इलेक्ट्रिक घंटी बजना शुरु हो जाती है | व्ही मरकरी स्विच से ट्रांसफार्मर सप्लाई से डिसकनेक्ट हो जाता है |
दस धर्मादेश
दस धर्मादेश या दस फ़रमान, इस्लाम धर्म,यहूदी धर्म और ईसाई धर्म के वह दस नियम हैं जिनके बारे में उन धार्मिक परम्पराओं में यह माना जाता है कि वे धार्मिक नेता मूसा को ईश्वर ने स्वयं दिए थे। इन धर्मों के अनुयायिओं की मान्यता है कि यह मूसा को सीनाई पर्वत के ऊपर दिए गए थे। पश्चिमी संस्कृति में अक्सर इन दस धर्मादेशों का ज़िक्र किया जाता है या इनके सन्दर्भ में बात की जाती है।
ईसाई धर्मपुस्तक बाइबिल और इस्लाम की धर्मपुस्तक कुरान के अनुसार यह दस आदेश इस प्रकार थे:
टिपण्णी १ - हफ़्ते के सातवे दिन को सैबथ कहा जाता था जो यहूदी मान्यता में आधुनिक सप्ताह का शनिवार का दिन है।
खरतरगच्छ
खरतरगच्छ, जैन धर्म का एक पंथ है।
इस गच्छ की उपलब्ध पट्टावली के अनुसार महावीर के प्रथम शिष्य गौतम हुए एवं उनके सहित 11 गणधर अर्थात मुख्य शिष्य बने। महावीर स्वामी के निर्वाण से पूर्व 9 गणधर केवलज्ञानी हो चुके थे एवं महावीर स्वामी के निर्वाण के तुरंत बाद गौतम स्वामी भी केवलज्ञानी हो गये अतः महावीर स्वामी के बाद पाट परम्परा सुधर्मा स्वामी से प्रारंभ हुई।पाटन में चैत्यवासी सुराचार्य को शास्त्रार्थ में पराजित करके श्री जिनेश्वर सूरि ने संवत् १०७५ में खरतर विरुद प्राप्त किया और उनके अनुयायी खरतरगच्छ समुदाय के कहलाने लगे। जिनेश्वर सूरि रचित कथाकोषप्रकरण की प्रस्तावना में इस गच्छ के संबंध में बताया गया है कि जिनेश्वर सूरि के एक प्रशिष्य जिनबल्लभ सूरि नामक आचार्य थे। इनका समय १११२ से ११५४ ई. है। इनका जिनदत्त सूरि नामक एक पट्टधर थे। ये दोनों ही प्रकांड पंडित और चरित्रवान् थे। इन लोगों के प्रभाव से मारवाड़, मेवाड़, बागड़, सिंध, दिल्ली एवं गुजरात प्रदेश के १लाख३० हजार लोगों ने जैन धर्म की दीक्षा ली। उन लोगों ने इन स्थानों पर अपने पक्ष के अनेक जिन मंदिर और जैन उपाश्रय बनवाए और अपने पक्ष को सुविहितपक्ष नाम दिया। उनके शिष्यों ने जो जिन मंदिर बनवाए वे विधि चैत्य कहलाए। यही विधि पक्ष कालांतर में खरतरगच्छ कहा जाने लगा और यही नाम आज भी प्रचलित है।
इस गच्छ में अनेक गंभीर एवं प्रभावशाली आचार्य हुए हैं। उन्होंने भाषा, साहित्य, इतिहास, दर्शन, ज्योतिष, वैद्यक आदि विषयों पर संस्कृत, प्राकृत, अपभ्रंश एवं देश भाषा में हजारों ग्रंथ लिखे। उनके ये ग्रंथ केवल जैन धर्म की दृष्टि से ही महत्व के नहीं हैं, वरन समस्त भारतीय संस्कृति के गौरव माने जाते हें।
लक्मे फैशन वीक
लक्मे फैशन वीक
लक्मे फैशन वीक में जगह लेता है एक द्वि-वार्षिक फैशन इवेंट है मुंबई। इसकी सेहतगाह शो फरवरी में जगह लेता है whiles सर्दी-उत्सव दिखाने के हर अगस्त जगह लेता है। यह एक प्रमुख फैशन घटना भारत में माना जाता है। द्वारा चलाया जाता है फैशन डिजाइन काउंसिल भारत की (एफडीसीआई) और शीर्षक का प्रायोजक है लॅक्मे।
घटना पहली बार १९९९ में जगह अंतरराष्ट्रीय मॉडल इस तरह के रूप में लिया और नाओमी कैंपबेल जैसे भारतीय फिल्मी सितारों और साथ ही दीपिका पादुकोण, मलाइका अरोड़ा खान और अर्जुन रामपाल इसमें भाग लिया है। अंतरराष्ट्रीय लेबल है कि LFW में भाग लिया है में शामिल हैं झोला, डोल्से और गब्बाना और रॉबर्टो कवेली। भारतीय डिजाइनरों के बीच मनीष मल्होत्रा, रोहित बल, तरुण ताहिलियाणीऔर रितु बेरी भाग लिया है [4] घटना। [5] घटना हो गया है इस तरह के रूप में डिजाइनर का कैरियर शुरू करने के लिए जिम्मेदार टॉप्स मुखर्जी। [6]
परागज ज्वर
एलर्जी के कारण नाक के वायुमार्गों का प्रदाह होना परागज ज्वर (Hay Fever या Allergic rhinitis) कहलाता है। नाक की श्लेष्मा कला जब पौधों के पराग के प्रति ऐलर्जी (allergy) के कारण प्रभावित होती है, जिससे व्यक्ति की नाक में खुजली होती है, आँख से पानी गिरता है और छींके आती हैं, तब यह अवस्था परागज ज्वर कहलाती है। इसे पहले 'स्वर्णदंड ज्वर' या 'गुलाब ज्वर' भी कहते थे। वैसे इस रोग में ज्वर नहीं आता तथा फूलों से भी इसका कम संबंध है, किंतु इसका नाम परागज ज्वर ही प्रचलित है।
एलर्जी पराग के का कारण हो सकती है या अन्य कई वस्तुमों के कारण भी। जब यह एलर्जी पराग के कारण होती है तो इस रोग को 'परागज ज्वर' (हे फीवर) कहते हैं।
परागज ज्वर ऐलर्जी संबंधी एक रोग है। जब कोई व्यक्ति किसी ऐसे प्रोटीन के, जो दूसरों पर काई कुप्रभाव नहीं डालता, संपर्क में आने के कारण विपरीत रूप में प्रभावित होता है, तो इस अवस्था का ऐलर्जी कहते हैं। इस प्रोटीन के शरीर में पहुँचने की रीति तथा प्रभावित अंगों पर ही रोग के लक्षण निर्भर करते हैं। परागज ज्वर में नाक पर प्रभाव पड़ता है तथा पराग हवा द्वारा साँस के तथा नाक तक पहुँचता है। इसके रोगियों को इस प्रकार की ऐलर्जी अपने पूर्वजों से या शारीरिक बनावट द्वारा प्राप्त होती है।
जब उपर्युक्त कोई प्रोटीन किसी ऐलर्जीवाले व्यक्ति की नाक के संपर्क में आता है तब एक प्रक्रिया ऐंटीजेन या प्रतिजन तथा ऐंटीबाडी या प्रतिपिंड के मध्य होती है। इससे हिस्टामीन नामक पदार्थ की उत्पत्ति होती है, जो श्लेष्माकला में सूजन पैदा करता है तथा तंतुद्रव को बाहर निकालता है।
पराग वायु में मीलों दूर तक फैलकर परागज ज्वर उत्पन्न करते हैं। परागज ज्वर विशेष प्रकार का होता है। एक रोगी एक पराग से और दूसरा दूसरे पराग से प्रभावित हो सकता है।
परागज ज्वर का निदान इसके विशिष्ट प्रकार के विवरण से ही होता है। इसकी चिकित्सा के लिए उस परागविशेष का अन्वेषण आवश्यक हो जाता है। सूई देकर दोषी पराग का पता लगाया जाता है। दोषी पराग से सूई के स्थान के चारों ओर लाली और सूजन आ जाती है।
दोषी पराग से बचना ही परागजज्वर की सर्वोत्त्म चिकित्सा है, पर ऐसा संभव न होने पर हिस्टामिनरोधी ओषधियों के व्यवहार से परागज ज्वर के लक्षणों को दूर करने में सहायता मिलती है। हार्मोन का व्यवहार भी लाभकारी सिद्ध हुआ है। एफेड्रिन सदृश ओषधियाँ श्लेष्माकला की सूजन को कम करती हैं।
रोग प्रतिरक्षण उत्पन्न करने के लिए दोषी पराग की थोड़ी मात्रा से प्रांरभ कर, मात्रा को धीरे धीरे बढ़ाते हुए, सुई देने से शरीर में इतनी निरापदता आ जाती है कि उससे फिर रोग उत्पन्न होने की संभावना नहीं रहती। प्रारंभ में रोग का उपचार न करने से उसे दमे में बदल जाने की संभावना हो सकती है।
परिश्रवण
शरीर के अंदर निरंतर होनेवाली ध्वनियों के सुनने की क्रिया को परिश्रवण (Auscultation) कहते हैं। इस शब्द का प्रयोग चिकित्सा विज्ञान में किया जाता है। रोगनिदान में इस क्रिया से बहुत सहायता मिलती है। शरीर के अन्दर की ध्वनियों को सुनने के लिए प्रायः आला (stethoscope) का उपयोग किया जाता है।
इस कला के बढ़ते हुए प्रयोग का श्रेय लेनेक (Laenec) को मिलना चाहिए, जिन्होंने सन् १८१९ में परिश्रवण यंत्र का आविष्कार किया। इस यंत्र के आविष्कार के पहले ये ध्वनियाँ कान से सुनी जाती थीं। आधुनिक परिश्रवण यंत्र ध्वनि के भौतिक गुणों पर आधृत है। इसमें कानों में लगनेवाला भाग धातु का होता है और लगभग १० इंच लंबी रबर की नलियों द्वारा वक्षगोलक (chestpiece) से जुड़ा रहता है।
चिकित्सक इस यंत्र द्वारा हृदय, श्वास और अँतड़ियों की ध्वनि सुनते हैं। सामान्यत: हृदय जब सिकुड़ता है तो लब्ब ध्वनि होती है और फिर जब वह फैलता है तो डब ध्वनि होती है, जिन्हें क्रमश: प्रथम और द्वितीय हृदयध्वनि कहते हैं। बीमारी में अन्य प्रकार की ध्वनियाँ और 'मर मर' ध्वनि सुनाई देती है। हवा फेफड़े में जाते और निकलते समय ध्वनि करती है, जिसे श्वासध्वनि कहते हैं। फेफड़े की बीमारियों में इस ध्वनि में परिवर्तन हो जाता है और दूसरे ढंग की ध्वनि भी सुनाई देने लगती है, जिसे रोंकाई या क्रेपिटेशन (crepitation) कहते हैं। अँतड़ियों की ध्वनि की 'बारबोरिज्म' कहते हैं। यदि यह न सुनाई दे तो अँतड़ियों का अवरोध या पेरिटोनियम की सुजन का निदान समझना चाहिए। परिश्रवण यंत्र की सहायता से भ्रूणहृदय की ध्वनि तथा धमनियों की 'मरमर' ध्वनि भी सुनी जा सकती है। इसकी सहायता से ही 'रक्तचाप' की माप की जाती है।
पुरुषाभ वानर
पुरुषाभ वानर (Anthropoid Apes या manlike apes) मनुष्याकृति के पुच्छरहित सबसे बड़े वानर हैं, जो प्रधानत: वृक्षावासी होते हैं। इनमें मुख्य रूप से मध्य अफ्रीका के वनों में पाए जानेवाले गोरिल्ला (Gorilla) तथा चिंपैंज़ी, दक्षिणी-पूर्वी-एशिया में पाए जानेवाले वंश के गिब्बन हाइलोबेटीस (Hylobates) तथा पूर्वी इंडीज़ के बोर्निओ एवं सुमात्रा द्वीपों में रहनेवाले ओरांग ऊटान (orang-utan) सम्मिलित हैं। ये सब जीव, वर्गीकरण के अनुसार स्तनी वर्ग के प्राइमेट (Primate) गण के पॉंजिडी (Pongidae) कुल के अंतर्गत रखे गए हैं।
गोरिल्ला, ओरांग ऊटान तथा चिंपैंज़ी वानरों में सबसे बड़े एवं हृष्ट पुष्ट होते हैं। इनका औसत भारत क्रमश: लगभग ६०० १७० तथा ११० पाउंड होता है, परंतु गिब्बन अत्यधिक अत्यधिक छोटा तथा केवल २२ पाउंड का ही होता है। गिब्बन के अतिरिक्त इन वानरों के नर तथा मादा में लैंगिक 'द्विरूपता' (sexual dimorphism) होती है।
पुरुषाभ वानरों के खड़े होने पर इनका शरीर मनुष्य की भाँति प्राय: सीधा रहता है, अथवा केवल कमर से थोड़ा झुका रहता है। इसके अग्रपाद पश्चपाद की अपेक्षा अधिंक लंबे होने के कारण घुटने के नीचे तक लटकते रहते हैं। गोरिल्ला, चिपैंज़ी तथा पोरांग ऊटान पृथ्वी पर चलते समय अपने चारों पादों का प्रयोग करते हैं, परंतु गिब्बन केवल अपने दोनों पश्चपादों पर सीधा होकर चल सकता है।
पुरुषाभ वानर पुच्छरहित होने के अतिरिक्त और भी कई प्रकार से अन्य वानरों से भिन्न होते है। इनका वक्ष:स्थल चौड़ा तथा मनुष्य की भाँति चपटा होता है। कमर में ६-७ कशेरुकाओं के स्थान पर केवल ४-५ कशेरुकाएँ होने के कारण इनकी कमर की लंबाई कुछ कम होती है। मस्तिष्क अन्य वानरों की अपेक्षा दीर्घ तथा विकसित होता है। इसके विपरीत इनकी आंत के अंधनाल (caecum) पर एक कृभिरूप परिशेषिका (vermiform appendix) का होना, अग्रवाह पर कलाई के अतिरिक्त कोहनी की ओर बालों का झुका रहना तथा मस्तिष्क के प्रमस्तिष्क गोलार्ध (cerebral hemisphere) का बड़ा तथा जटिल होना इत्यादि मनुष्य से निकट संबंध का व्रतीक है। इसके अतिरिक्त इनका मानसिक विकास तथा व्यवहार भी अन्य जीवों की अपेक्षा अधिक मानुषिक है। इसी कारण पुरुषाभ वानरों तथा मनुष्यों में कुछ महत्वपूर्ण भिन्नता होने पर भी इनको अन्य वानरों से अलग कर, मनुष्य के साथ ही अधिकुल होमिनिडी (Hominidae) में रखा गया है। कुछ वैज्ञानिकों का तो यहाँ तक मत है कि मनुष्य की उत्पत्ति पुरुषाभ वानरों से ही हुई होगी।
उड़न खटोला
उड़न खटोला उत्तर भारत और पाकिस्तान की लोककथाओं में एक काल्पनिक उड़ने वाला वाहन होता है। हालांकि इसका सही अर्थ 'उड़ने वाला बिस्तर' है लेकिन लोककथाओं के आम प्रयोग में किसी भी उड़ने वाले वाहन को 'उड़न खटोला' कहा जाता है। आधुनिक भारतीय और पाकिस्तानी कठबोली (स्लैंग) में किसी भी हवा में उड़ने वाले वाहन (जैसे कि हेलीकॉप्टर या हवाई जहाज़) या हवा में तैरते हुए प्रतीत होने वाले वाहन (जैसे कि पहाड़ी क्षेत्रों में रस्सी से लटकते गोंडोला) को कभी-कभी उड़न खटोला कह दिया जाता है।
मुकुल भट्ट
मुकुल भट्ट कश्मीर के यशस्वी विद्वान एवं सिद्ध आचार्य कल्लट के पुत्र थे। राजतरंगिणी के अनुसार भट्ट कल्लट कश्मीर नरेश अवंतिवर्मा के शासनकाल में वर्तमान थे। अवंतिवर्मा का समय सन् ८५७-८८४ ई॰ मान्य है अत: मुकुल भट्ट का समय नवीं शताब्दी का अंतिम चरण और दसवीं का प्रारंभ मान्य होता है।
मुकुल भट्ट ने 'अभिधावृत्तिमातृका' नाम का ग्रंथ लिखा है जिसमें कुल १५ कारिकाएँ हैं। इन कारिकाओं पर विस्तृत वृत्ति भी मुकुल भट्ट ने ही लिखी है। इस छोटे किंतु महत्वपूर्ण ग्रंथ में वाच्यार्थ (मुख्यार्थ) और लक्ष्यार्थ का तथा अभिधा और लक्षणा मात्र का निरूपण किया गया है। यह निरूपण विस्तृत एवं समीक्षात्मक है। अभिनव भारती में भी मुकुल भट्ट की कारिकाएँ उद्धृत हैं। काव्यप्रकाश में भी यत्र तत्र मुकुल भट्ट के विचार पूर्व पक्ष के रूप में उद्धृत किए गए हैं। उद्भटाचार्य के 'काव्यालंकार सारसंग्रह' पर 'लघुवृत्ति' व्याख्याकार प्रतिहारेंदुराज या इंदुराज ने अपनी व्याख्या के अंतिम पद्य में अपने आचार्य के रूप मे मुकुल भट्ट का गौरव के साथ उल्लेख किया है। यह प्रतिहारेंदुराज कोंकण निवासी था। मुकुल भट्ट द्वारा रचित अन्य कोई ग्रंथ उपलब्ध नहीं है, फिर भी इस छोटे से ग्रंथ 'अभिधावृत्तिमातृका' द्वारा साहित्य क्षेत्र में उनका नाम उल्लेखनीय एवं समादरणीय आचार्यों में परिगणित है।
जमीलुद्दीन आली
नवाबज़ादा मिर्ज़ा जमीलुद्दीन अहमद ख़ान (), जिन्हें आमतौर पर केवल जमीलुद्दीन आली () के नाम से जाना जाता है, एक पाकिस्तानी लेखक, कवि, समीक्षक और विद्वान हैं। इनकी कृतियाँ उर्दू भाषा में हैं। हालांकि इनका जन्म दिल्ली में हुआ था, १९४७ में भारत के विभाजन के बाद वे पाकिस्तान के कराची शहर में जा बसे। इन्होने पाकिस्तान के लिए देशभक्ति से बहुत से गाने लिखे हैं जिनमें से कई टेलिविज़न पर दर्शाए गए हैं।
क़लन्दर मोमंद
साहबज़ादा हबीब-उर-रहमान क़लन्दर मोमंद, जिन्हें आमतौर पर केवल क़लन्दर मोमंद () के नाम से जाना जाता है, एक पश्तून लेखक, कवि, समीक्षक और विद्वान थे। वे मज़दूर संघ के नेता, पश्तून राष्ट्रीयता के समर्थक, राजनैतिक कार्यकर्ता और पाकिस्तानी साम्यवादी पार्टी (कोम्युनिस्ट पार्टी) के सदस्य भी थे। धार्मिक दृष्टि से वे अहमदिया समुदाय के सदस्य थे।
क़लन्दर मोमंद ने पश्तो भाषा में लिखाई और पत्रकारिता करी और पाकिस्तान की सरकार की तरफ़ से उन्हें कई इनाम भी दिए गए। उन्होंने अपना पत्रकार जीवन 'अल-हक़' समाचार पत्र के साथ शुरू किया और आगे जाकर कई अन्य अख़बारों में काम किया, जिनमें अंजाम, शहबाज़, बांग-ए-हरम, ख़ैबर​ मेल,​ पेशावर टाइम्ज़, फ़्रंटियर गार्डियन, नक़ीब, लार, रहबर, सरहद और मसावात शामिल थे।
चाइना सदर्न एयरलाइंस
चाइना सदर्न एयरलाइंस () (, , ) पीपल्स रिपब्लिक ऑफ़ चाइना की एक वायुसेवा है, जिसका मुख्यालय बाइयुन जिला, गुआंगज़ोऊ, गुआंगदोंग प्रांत में स्थित है। यह यात्री आवाजाही के अनुसार विश्व की ५वीं सबसे बड़ी वायुसेवा, एवं एशिया की बेड़े के आकार के अनुसार सबसे बड़ी एवं यात्री संख्या के अनुसार भी सबसे बड़ी वायु सेवा है। अन्तर्देशीय अनुसूचित यात्री यातायात मात्रा के अनुसा भी ये विश्व की ४थी सबसे बड़ी वायु सेवा है। इसके प्रमुख केन्द्र गुआंगज़ोऊ विमानक्षेत्र एवं बेइजिंग अन्तर्राष्ट्रीय विमानक्षेत्र हैं और यह कंपनी विश्व में १२१ गंतव्यों को अपने विशाल ४२२ विमानों के बेड़े द्वारा सेवा देती है।
समय राज ठक्कर
समय राज ठक्कर (मुंबई में पैदा हुए 21 अक्टूबर 1966) एक नर भारतीय अभिनेता है और एक आवाज अभिनेता जो विदेशी मीडिया डब करने के लिए विशेष है, हिंदी में। वह कभी कभी के रूप में उल्लेख किया है: समय वी. ठक्कर या समय ठक्कर।
के अनुसार हिन्दी डबिंग निदेशक ऐली लुईस, समय ठक्कर के लिए आवाज ओवर कर दिया गया है विभिन्न पात्रों हिन्दी में कई हॉलीवुड की फिल्मों में। वह अच्छी तरह से हिन्दी डबिंग की आवाज होने के लिए जाना जाता है: क्रिस्टियन बेल की भूमिका ब्रूस वायने/बैटमैन के रूप में में क्रिस्टोफर नोलन बैटमैन रिबूट त्रयी। उन्होंने यह भी उसके साथ ही फिल्मों में से सभी में अर्नोल्ड श्वार्ज़नेगर भूमिकाओं आवाज उठाई।
ड्रक एयर
ड्रक एयर कार्पोरेशन लिमिटेड (, वायली: " 'ब्रग म्खा' 'ग्रुल लास 'द्ज़िन"), संचालन नामड्रकएयर — रॉयल भूटान एयरलाइंस, भूटान की राष्ट्रीय राजसी वायुसेवा है। कंपनी का मुख्यालय पारो जिला में पश्चिमी द्ज़ोंगखाग में स्थित है।
एमिरेट्स (एयरलाइंस)
एमिरेट्स ( DMG: "तयारान अल-इमारात") दुबई अन्तर्राष्ट्रीय विमानक्षेत्र, दुबई आधारित एक वायुसेवा है। यह मध्य पूर्व की प्रति सप्ताह 2,500 उड़ान संचालित कर रही, सबसे बड़ी वायु सेवा है। यह अपने टर्मिनल ३ से विश्व के ६ महाद्वीपों में ७४ देशों के १२२ शहरों में सेवा देती है। यह कंपनी विश्व के दस सबसे बड़े अविराम व्यापारिक उड़ान मार्गों यानि दुबई से लॉस एंजिसिस, सैनफ्रांसिस्को, डैल्लास एवं हाउस्टन को भी वायु सेवा देती है। एमिरेट्स द एमिरेट्स समूह की सह्भागी कंपनी है, जिसमें लगभग 50,000 कर्मचारी सेवारत हैं और ये दुबई सरकार के पूर्ण स्वामित्त्व में सीधे इन्वेस्ट्मेन्ट कार्पोरेशन ऑफ़ दुबई के अधीन कार्य करती है। इसकी माल यातायात (कार्गो) संबंधी गतिविधियाँ एमिरेट्स समूह के एमिरेट्स स्काई कारगो प्रभाग द्वारा संचालित की जाती हैं
एमिरेट्स नियमित यात्री आमद और किलोमीटर उड़ान के मामले में दुनिया की चौथी सबसे बड़ी एयरलाइन्स है,साथ ही अंतरास्ट्रीय यात्रियों को सेवा प्रदान करने वाली चौथी बड़ी एयरलाइन्स भी है। एमिरेट्स ने १ मार्च २०१६ से दुबई से ऑकलैंड के लिए सबसे लंबी दुरी वाली व्यावसायिक उड़ान सेवा आरम्भ की।
१९८० के दशक में मध्य में गल्फ एयर ने दुबई के लिए अपनी सेवायों में कटौती करनी शुरू कर दी थी। इसी कारण दुबई के शाही परिवार की सहायता से पाकिस्तान इंटरनेशनल एयरलाइन्स से भाड़े पर लिए गए दो विमानों के साथ एमिरेट्स ने मार्च १९८५ में अपनी पहली सेवा आरम्भ की। १० मिलियन डॉलर की आरंभिक पूंजी के साथ इस एयरलाइन्स को बिना किसी सरकारी सहायता के अपना संचालन करना था। पाकिस्तान इंटरनेशनल एयरलाइन्स ने अपनी एकेडमी में एमिरेट्स के केबिन क्रू को प्रशिक्षण दिया। यह एयरलाइन्स अहमद बिन सईद अल मक्तोउम, इसके वर्तमान प्रेसिडेंट, के नेतृत्व में शुरू की गयी। अपनी शुरुआत के कुछ ही वर्षों के अंदर एमिरेट्स ने अपने विमान दस्ते और गंतव्यों की संख्या में कई गुनी वृद्धि कर ली थी। अक्टूबर २००८ में एमिरेट्स ने अपने सभी ऑपरेशन्स को दुबई इंटरनेशनल एयरपोर्ट के टर्मिनल ३ में स्थानांतरित कर दिया।
एमिरेट्स एयरबस और बोइंग के वाइड बॉडी वाले विमानों के मिले-जुले दस्ते के साथ कार्यरत है और दुनिया की कुछ सिमित एयरलाइन्स में से एक है जो सिर्फ वाइड बॉडी वाले विमान संचालित करते हैं। सितंबर २०१६ में एमिरेट्स एयरबस ए ३८० विमानों के सबसे बड़े दस्ते - ८३ विमान सेवा में और ५९ विमान जल्द शामिल किये जाने वाले - वाली एयरलाइन्स थी। पहली बाद शामिल किये जाने के साथ ही एयरबस आ ३८० भीड़-भाड़ वाले लंबी दुरी के गंतव्यों के लिए एमिरेट्स की पहली पसंद रही है। एमरेट्स के पास १२८ बोइंग ७७७ -३०० इ आर विमान भी हैं और यह बोइंग विमानों का परिचालन करने वाली सबसी बड़ी एयरलाइन्स भी है।
यह एयरलाइन थे एमिरेट्स ग्रुप की एक सहायक कंपनी है जो स्वयं दुबई सर्कार के स्वामित्व वाली निवेश कंपनी इन्वेस्टमेंट कारपोरेशन ऑफ़ दुबई की सहायक कंपनी है। अपने शुरुआत के बाद से ही, दूसरे साल को छोड़ कर, एमिरेट्स कभी घाटे में नहीं रही और इसकी सालाना वृद्धि कभी २०% के काम नहीं रही है। अपने पहले ११ साल में यह हर साढ़े तीन साल (उसके बाद से हर चार साल) में दोगुनी आकर वाली हो जाती थी।
एमिरेट्स ६ महाद्वीपों के ७० से अधिक देशों के १४० से अधिक गंतव्यों के लिए प्रति सप्ताह ३००० से अधिक उड़ाने संचालित करता है। हर साल इसमें कई नए गंतव्य जोड़ दिए जाते हैं।
एमिरेट्स विश्व के तीन बड़े एयरलाइन अलायंस – वन वर्ल्ड, स्काई टीम अथवा स्टार अलायन्स - में से किसी का भी सदस्य नहीं है। साल २००० में थोड़े समय के लिए इसने स्टार अलायन्स में शामिल होने पर विचार किया था पर अंत में इसने अपनी स्वतंत्रता कायम रखी.
इथियोपियन एयरलाइंस
इथियोपियन एयरलाइंस (लघु स्थानीय रूप में), पूर्व नाम इथियोपियन एयर लाइंस, प्रायः जिसे मात्र इथियोपियन भी कह दिया जाता है, बोले अन्तर्राष्ट्रीय विमानक्षेत्र , अदिस अबाबा आधारित इथियोपिया की एक वायुसेवा है। यह कंपनी इथियोपिया सरकार के पूर्ण स्वामित्व वाली है एवं राष्ट्र की आधिकारिक ध्वजवाहक वायु सेवा है। अपने बोले अन्तर्राष्ट्रीय विमानक्षेत्र स्थित केन्द्र (हब) से ये कंपनी ६२ अन्तर्राष्ट्रीय एवं १६ अन्तर्देशीय गंतव्यों को सेवा देती है। यह अफ़्रीका में सेवा देने वाले किसी किसी भि अन्य वायु सेवा संचालक से अधिक अफ़्रीका गंतव्यों को सेवा देती है। ये उप-सहारन अफ़्रीका क्षेत्र की कुछ लाभ अर्जित करने वाली सेवाओं में से एक है और महाद्वीप की सबसे बड़ी वायुसेवाओं में से एक है। यह इस उद्योग के तेजी से विकासशील कंपनियों में से एक है। इस कंपनी की कारगो प्रभाग को "द अफ़्रीकन कारगो ऑफ़ द ईयर" से २०११ में सम्मानित किया गया तथ।
इथियोपियन एयरलाइन्स पूर्व इथियोपियन एयर लाइन्स (इएएल) और अक्सर बस इथियोपियन से जानी जाती है वह इथियोपिया का मुख्य वाहक है और पूरी तरह देश की सरकार के हस्तगत हैІ इएएल २१ दिसम्बर १९४५ को स्थापित किया गया था और ८ अप्रैल १९४६ को कार्य की शुरुआत की और १९५१ में अंतरराष्ट्रीय उडानो को विस्तरित किया गयाІ फर्म १९६५ में एक हिस्सेदार कंपनी बन गई और इसका नाम इथियोपियन एयर लाइन्स से बदल कर इथियोपियन एयरलाइन्स कर दिया गयाІ एयरलाइन १९५९ के बाद से इंटरनेशनल एयर ट्रान्सपोर्ट एसोसिएशन की सदस्य रही है और १९६८ के बाद से आफ्रिकन एयरलाइन्स एसोसिएशन (ए एफ आर ए ए) की सदस्य रही हैІ इथियोपियन दिसम्बर २०११ के बाद से एक स्टार एलायंस का सदस्य हैІ
इसका केंद्र और मुख्यालय अदीस अबाबा में बोल अंतरराष्ट्रीय हवाई अड्डे पर है जहा से यह ८० यात्री स्थल – जिसमे से १६ घरेलु और १७ मालवाहक के एक नेटवर्क के रूप में कार्यान्वित हैІ किसी भी अन्य वाहक के मुकाबले इथियोपियन आफ्रिका में अधिकतम स्थलो पर उडान भरता हैІ यह उध्योग में सबसे तेजी से बढ रही कंपनियो में से एक है और आफ्रिकी महाद्वीप पर सबसे बडे में से एक में हैІ यह उप सहारन क्षेत्र में कुछ लाभदायक एयरलाइन्स में से एक हैІ एयरलाइन के मालवाहक विभाग को २०११ की शुरुआत में साल की आफ्रिकन मालवाहक एयरलाइन से सम्मानित किया गया थाІ
इथियोपिया की मुक्ति के बाद, सम्राट हेली सेलासी १ ने युनाइटेड स्टेट्स, युनाइटेड किंग्ड्म और फ्रांस से आधुनिकीकरण के प्रयास के रूप में एक एयरलाइन की स्थापना के लिए पूछाІ बीबीसी समाचार के अनुसार यह संभव है की सम्राट का इरादा इथियोपियाई गरीबी की छाप को दूर करने में मदद करने के लिए एक गुणवत्तायुक्त एयरलाइन की रचना करने का थाІ १९४५ में, इथियोपियन सरकार ने दोनो अंतरमहाद्वीपीय एयर ट्रान्सपोर्ट और पश्चिमी एयर एक्सप्रेस (बाद में टी डबल्यु ए में विलय) से बातचीत शुरु कीІ ८ सितम्बर १९४५ को टी डबल्यु ए ने अमेरिकी इतिहासकार और विदेशी मामलो के सलाहकार इथियोपिया जोन एच. स्पेंसर के साथ एक वाणिज्यिक उड्डयन कंपनी की स्थापना के लिए एक समझौते पर हस्ताक्षर किएІ
मूल रूप से इथियोपियन एयर लाइन्स नामक वाहक २१ दिसम्बर १९४५ को ईटीबी २.५ लाख की शुरुआती निवेश के साथ जो २५००० शेयरो में विभाजित सम्पूर्ण रूप से सरकार द्वारा आयोजित है उससे स्थापित किया गया थाІ कंपनी इथियोपियाई सरकार द्वारा वित्तपोषित है लेकिन टी डबल्यु ए द्वारा प्रबंधित हैІ
क्लाउड नाइन और इकोनोमी क्लास इथियोपियन एयरलाइन्स की ज्यादातर उडानो में उपलब्ध दो वर्ग है | जिसके अपवादरूप वो सभी थे जो डैश ८ उपकरणो से संचालित थेІ
एतिहाद एयरवेज़
ऐतिहाद एयरवेज अमीरात के बाद संयुक्त अरब अमीरात की दूसरी सबसे बड़ी एयरलाइन एवं ध्वज वाहक है। इसका मुख्यालय अबू धाबी अंतर्राष्ट्रीय हवाई अड्डे के निकट खलीफा सिटी, अबू धाबी में है। जुलाई 2003 में अबू धाबी के अमीरात के शाही फरमान द्वारा स्थापित, इस एयरलाइन ने नवंबर 2003 में उड़ान भरना प्रारम्भ किया।
यह एयरलाइन्स मिडिल ईस्ट, अफ्रीका, यूरोप, एशिया, ऑस्ट्रेलिया एवं अमेरिका के 120 यात्री एवं मालवाहक गंतव्यों पर हर हफ्ते 1100 उड़ाने भरती है। 2012 में एतिहाद ने 10.3 लाख यात्रियों का परिवहन किया, जो पिछले साल से 23% की अधिक थी।[6] एतिहाद एयरवेज मध्य पूर्व में तीसरी सबसे बड़ी एयरलाइन है एवं दुबई स्थित अमीरात एयरलाइन के बाद संयुक्त अरब अमीरात में दूसरी सबसे बड़ी एयरलाइन सेवा है।
यह एयरलाइन्स अपने प्रमुख क्षेत्र यात्री परिवहन के अलावा एतिहाद हॉलीडेज एवं एतिहाद कार्गो [4] भी संचालित करती है। 2015 में इसने “एतिहाद एयरवेज पार्टनर्स” के नाम से खुद का एयरलाइन गठबंधन की स्थापना की। अलीटालिए, जेट एयरवेज, एयर बर्लिन, निकी, एयर सर्बिया, एयर सेशेल्स और एतिहाद क्षेत्रीय ने इसमें प्रमुख भागीदारी निभाकर हवाई यात्रियों को ज्यादा विकल्प प्रदान किया।
जुलाई 2003 में संयुक्त अरब अमीरात के ध्वज वाहक के रूप में, एतिहाद एयरवेज शेख खलीफा बिन जायद अल नहयन द्वारा जारी किए गए रॉयल डिक्री द्वारा स्थापित किया गया था। यह AED500लाख की शुरुआती चुकता पूंजी के साथ शुरू किया गया था। 5 नवंबर 2003 को अल अं की औपचारिक उड़ान के साथ इसने उड़ान सेवा प्रांरभ किया। 12 नवंबर 2003 को बेरुत की उड़ान भरकर इसने वाणिज्यिक परिचालन की शुरुआत किया।
फ़रवरी 2013 से, एयरलाइन दुनिया भर के 86 गंतव्यों के लिए यात्री और कार्गो सेवा एवं अपने अबू धाबी में स्थित संचालन केंद्र चला रही है।
2013 के दुबई एयरशो में, एतिहाद ने स्विस एयरलाइन कंपनी डार्विन एयरलाइन में 33.3% हिस्सेदारी खरीदने की घोषणा की। डार्विन मार्च 2014 से “एतिहाद क्षेत्रीय” के रूप में रीब्रांडेड की गयी थी।[18]
एतिहाद का मुख्यालय अबु धाबी इंटरनेशनल एयरपोर्ट के निकट खलीफा सिटी, अबु धाबी,[22] में है।
“इक्विटी अलायन्स” एतिहाद एयरवेज के ऑपरेशन के स्तंभों में से एक है जिसमे शामिल है।
वर्तमान:
30 जुलाई 2007 में एतिहाद एयरवेज की हार्ले क्वींस रग्बी क्लब और हार्लेक्वींस रग्बी लीग क्लब (यू) मुख्य प्रायोजक बनने की घोषणा की गई थी।
18 दिसंबर 2007 में एतिहाद ने घोषणा की यस आइलैंड में होने वाले 2009 अबु धाबी ग्रैंड प्रिक्स का प्रमुख प्रायोजक होगा।
अक्टूबर 2008 में, यह घोषणा की गई थी एतिहाद मेलबोर्न में डॉकलैंड्स स्टेडियम ((टेल्स्ट्रा डोम के नाम से पहले जाना जाता था) का प्रायोजक होगा।1 मार्च 2009 से यह प्रभावी हो गया एवं इसका नाम एतिहाद स्टेडियम हो गया।
गल्फ़ एयर
गल्फ़ एयर ( "तयरां अल-खलीज") बहरीन राजशाही की प्रधान ध्वजवाहक वायुसेवा है। मुहर्रक में इसका मुख्यालय आधारित, है जो बहरीन अन्तर्राष्ट्रीय विमानक्षेत्र के निकटस्थ, है। यह वायुसेवा अफ़्रीका, यूरोप और एशिया में ३० देशों में ४१ गंतव्यों में सेवा प्रदान करती है। कंपनी का मुख्य आधार बहरीन अन्तर्राष्ट्रीय विमानक्षेत्र में स्थित है व इसके प्रधान गंतव्यों में लंदन, पैरिस, रोम, फ़्रैंकफ़र्ट, दुबई, कराची, मुंबई, बंगलुरु एवं नई दिल्ली हैं।
विलियम सरोइयन
विलियम सरोइयन () अर्मीनियाई मूल के एक अमेरिकी लेखक थे। उनके माता-पिता तथा विस्तृत परिवार अर्मीनियाई था और उस समय के उस्मानी साम्राज्य के क्षेत्र से अमेरिका के कैलिफ़ोर्निया राज्य के फ्रेज़नो शहर में आ बसा था। वे कैलिफ़ोर्निया की अर्मीनियाई-अमेरिकी ज़िन्दगी पर आधारित अपनी रोचक कहानियों के लिए जाने जाते हैं।
जलदापाड़ा राष्ट्रीय उद्यान
जलदापाड़ा राष्ट्रीय उद्यान जिसे पहले जलदापाड़ा वन्यजीव अभयारण्य भी कहते थे, पश्चिम बंगाल के अलीपुरद्वार उप-मण्डल के अंतर्गत जलपाईगुड़ी ज़िले में स्थित एक राष्ट्रीय उद्यान है, जो कि टोरसा नदी के किनारे है। यह इलाका वस्तुतः पूर्वी हिमालय का तराई क्षेत्र है। इस उद्यान की समुद्र सतह से औसतन ऊँचाई ६१ मी. है और यह २६१.५१ वर्ग किलोमीटर में फैला हुआ है। इसमें विस्तृत घास के मैदान हैं और यह नालों और वन्यक्षेत्रों से भरा हुआ है। सन् १९४१ में इसे राज्य के वनस्पति तथा जीवों को बचाने के लिए अभयारण्य घोषित किया गया था जिसके अन्तर्गत भारतीय गैण्डा भी था और पश्चिम बंगाल में इसकी सबसे बड़ी संख्या यहीं मौजूद है।
आर्मीनिया का पठार
आर्मीनिया का पठार () या आर्मीनियाई ऊँचाईयाँ () मध्य पूर्व का एक ऊँचा पठारी इलाक़ा है। यह मध्य पूर्व के बाक़ी दो पठारों - आनातोलिया का पठार और ईरान का पठार - से अधिक ऊँचा है और समुद्रतल से ३,००० फ़ुट (९१० मीटर) की औसत ऊँचाई रखता है। आर्मीनियाई पठार आधुनिक आर्मीनिया, अज़रबेजान, जोर्जिया, उत्तरी ईरान और पूर्वी तुर्की पर विस्तृत है।
काँस
काँस एक प्रकार की लंबी घास होती है जो कि मूलतः दक्षिण एशिया में पाई जाती है। यह घास ३ मी. तक लंबी हो जाती है। भारत, नेपाल और भूटान में हिमालय के तलहटी वाले तराई क्षेत्र में तथा बांग्लादेश में भी यह घास बाढ़ के बाद नदियों द्वारा लाई गई उर्वरक मिट्टी पर तेज़ी से क़ाबिज़ हो जाती है। यह घास भारतीय गैण्डे के लिए अत्यंत महत्वपूर्ण आवासीय क्षेत्र प्रदान करती है। भारतीय उपमहाद्वीप में सच्चरुम स्पोंटेनियम के क्षेत्रीय नामों की संख्या काफी है, उदाहरण के लिए बंगाली/बांगला में कांस आम बात है। इसका उपयोग आयुर्वेदा में किया जाता है।